Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Здружение на граѓани Центар за граѓански комуникации ЦГК - Скопје, преку полномошникот Сабина Факиќ, вработена во ЦГК, поднесена против Министерството за животна средина и просторно планирање, по предметот Барање за пристап до информации од јавен карактер, на 14.02.2025 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Здружение на граѓани Центар за граѓански комуникации ЦГК - Скопје, преку полномошникот Сабина Факиќ, вработена во ЦГК, поднесена против Министерството за животна средина и просторно планирање, заведена во Агенцијата под бр.08-44 на 12.02.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Здружение на граѓани Центар за граѓански комуникации ЦГК - Скопје, како што е наведено во Жалбата, на 26.12.2024 година поднело Барање за пристап до информации од јавен карактер до Министерството за животна средина и просторно планирање, со кое побарало да му се достави следните информации:

„...од Имателот ги барам следниве информации од јавен карактер за постапката за јавна набавка на Канти од 120 л и контејнери за отпад од 1 100 л, бр.18015/2023:

* Одлука за јавна набавка;
* Образложението за потребата од јавната набавка;
* Статешкиот документ или програма врз основа на кој/а е донесена одлука за набавката на канти и контејнери;
* Како се утврдени колините од оваа набавка кои се дистрибуирани до секоја општина, согласно договорот;
* Бројот на канти и контејнери од оваа набавка кои се дистрибуирани до секоја општина, согласно договорот;
* Дали Министерството им даде насока на општините како да ги делат кантите и контејнерите до корисниците – државни институции (пр. Училишта, градинки...), приватни компании, граѓани и сл.?
* Дали Министерството има сознанија дали сите општини имаат систем за управување со селектиран отпад, за да можат наменски да ги користат доделените кантите и контејнери?“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-44 на 12.02.2025 година.

Агенцијата, преку е-маил заведен под бр.08-44 од 13.02.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 13.02.2025 година Имателот на информации по електронски пат до Агенцијата достави Решение со кое Барањето на Барателот се прифаќа бр.09-313/2 од 24.01.2025 година. Во образложението на Решението табеларно ги доставува бараните информации.

На 14.02.2025 година Барателот на информаци до Агенцијата достави е-маил заведен под бр. 08-44, со кој ја извести Агенцијата дека „Ве известуваме дека ги добивме бараните информации од МЖСПП и поради тоа ја повлекуваме жалбата.“

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**